8. ΑΠΟΦΑΣΗ ΑΡΧΗΓΟΥ  ΓΕΝΙΚΟΥ ΕΠΙΤΕΛΕΙΟΥ ΑΕΡΟΠΟΡΙΑΣ Αριθ. Φ. 422/ΑΔ.245292  της 25 Οκτ./16 Δεκ. 1988 (ΦΕΚ Β΄ 899)  Καθορισμός των Γραμματικών Γνώσεων Υποψηφίων Εθελοντών Πολεμικής Αεροπορίας. Έχοντας υπόψη: α.Το άρθρ. 44 του Ν.Δ. 445/74 «Περί Ιεραρχίας και Προαγωγών των Ανθυπασπιστών και Μονίμων και Εθελοντών Οπλιτών Ενόπλων Δυνάμεων», όπως τροποποιήθηκε και συμπληρώθηκε με το Νόμ. 744/77. β.Το Νόμ. 660/77 «Περί Υπουργείου Εθνικής Άμυνας και των Οργάνων της Ανωτάτης Διοικήσεως και Ελέγχου των ΕΔ» (άρθρ. 14 και 15), σε συνδυασμό με την 564/78 Γνωμοδότηση του Νομικού Συμβουλίου του Κράτους, αποφασίζεται: Καθορίζονται οι γραμματικές γνώσεις των κατατασσόμενων στην Πολεμική Αεροπορία Εθελοντών Οπλιτών ως εξής: α.Τεχνικής Υποστηρίξεως πλην Υλικονόμων: (1)Μηχανοσυνθέτες: Πτυχίο Μέσης Δημόσιας ή Ιδιωτικής αναγνωρισμένης Τεχνικής ή Επαγγελματικής Σχολής του Μηχανολογικού Τομέα των τμημάτων Μηχανοσυνθετών Αεροσκαφών ή Μηχανών Εσωτερικής καύσεως ή Πτυχίο Τεχνικού ή Επαγγελματικού ή Πολυκλαδικού Λυκείου του Μηχανολογικού Τομέα του Τμήματος Βιομηχανικών Εγκαταστάσεων και Βιομηχανικής Παραγωγής. (2)Ηλεκτρολόγοι: Πτυχίο Τεχνικού ή Επαγγελματικού η Πολυκλαδικού Λυκείου ή Πτυχίο Μέσης Δημόσιας ή Ιδιωτικής αναγνωρισμένης Σχολής του Ηλεκτρολογικού Τομέα των εξής τμημάτων: (α)Εσωτερικών Ηλεκτρικών Εγκαταστάσεων. (β)Βιομηχανικών Ηλεκτρικών Εγκαταστάσεων και Εξωτερικών Δικτύων. (γ)Ηλεκτρικού Μέρους Αυτοκινήτων. (δ)Ηλεκτρικών Μηχανών και Ηλεκτρικού Μέρους, Ανυψωτικών Μηχανημάτων. (ε)Ηλεκτρικών Οικιακών και Βιομηχανικών Συσκευών. (3)Ηλεκτρονικοί (Μηχανικοί Τηλεπικοινωνιών- Μηχανικοί RADAR): Πτυχίο Τεχνικού ή Επαγγελματικού ή Πολυκλαδικού Λυκείου ή Πτυχίο Μέσης Δημόσιας ή Ιδιωτικής αναγνωρισμένη Τεχνικής ή Επαγγελματικής Σχολής του Ηλεκτρονικού Τομέα των Τμημάτων Ηλεκτρονικών Εγκαταστάσεων και       Αυτοματισμού ή Ραδιοφωνικών Τηλεοπτικών Συσκευών και Εγκαταστάσεων. (4)Οπλουργοί: Πτυχίο Τεχνικού ή Επαγγελματικού ή Πολυκλαδικού Λυκείου ή πτυχίο Μέσης Δημόσιας ή Ιδιωτικής αναγνωρισμένης Σχολής των Εξής Τομέων: (α)Μηχανολογικού, των Τμημάτων Βιομηχανικών Εγκαταστάσεων και Βιομηχανικής Παραγωγής ή Εργαλειομηχανών ή Εφαρμοστηρίου. (β)Ηλεκτρολογικού ή Ηλεκτρονικού Τομέα. (5)Μηχανικοί Μεταφορικών Μέσων και Μηχανημάτων: Πτυχίο Τεχνικού ή Επαγγελματικού ή Πολυκλαδικού Λυκείου ή Πτυχίο Μέσης Δημόσιας ή Ιδιωτικής αναγνωρισμένης Τεχνικής ή Επαγγελματικής Σχολής του Μηχανολογικού Τομέα των Τμημάτων Βιομηχανικών Εγκαταστάσεων και Βιομηχανικής Παραγωγής ή Μηχανών Εσωτερικής Καύσεως ή Μηχανών Αυτοκινήτου. (6)Συντηρητές Εγκαταστάσεων: Πτυχίο Τεχνικού ή Επαγγελματικού ή Πολυκλαδικού Λυκείου ή Πτυχίο Μέσης Δημόσιας ή Ιδιωτικής αναγνωρισμένης Τεχνικής ή Επαγγελματικής Σχολής των εξής Τομέων: (α)Μηχανολογικού, των Τμημάτων Θερμικών και Ψυκτικών Εγκαταστάσεων ή Βιομηχανικών Εγκαταστάσεων και Βιομηχανικής Παραγωγής ή Υδραυλικών και Θερμικών Εγκαταστάσεων. β)Δομικού, των Τμημάτων Κτιριακών Έργων ή Σχεδιάσεως, Έργων Πολιτικών Μηχανικών και Αρχιτεκτόνων. β.Υπηρεσιών Υποστηρίξεως και Υλικονόμοι. Απολυτήριο Γενικού Λυκείου ή Πτυχίο Τεχνικού ή Επαγγελματικού ή Πολυκλαδικού Λυκείου οποιουσδήποτε τομέα. γ.Μουσικοί. Απολυτήριο τουλάχιστον Γυμνασίου και γνώση του Μουσικού Οργάνου,. 2.Η απόφαση αυτή καταργεί: α.Τη Φ.600/000/Ε.473217/15.12.80 απόφαση Α/ ΓΕΑ. β.Τη Φ.054/000/429987/31.12.83 απόφαση Α/ ΓΕΑ. γ.Τη Φ.422/244049/Σ.1150/10.8.88 απόφαση Α/ ΓΕΑ.  Η παρούσα ισχύει από τη δημοσίευση στην Εφημερίδα της Κυβερνήσεως.     (Μετά τη σελ. 236(ζ) Σελ. 236,01 Τεύχος ΙΒ-1-2 Σελ. 131 38.Β.κ.8 Εθελοντές Αεροπορίας   242 Εθελοντές Αεροπορίας 38.Β.κ.8   243 